Апошняе — прыклад сучаснага падыходу да развіцця жывёлагадоўчай галіны. Завод уклаў у сваё сельгаспрадпрыемства 12,4 мільярда рублёў. Гэтыя грошы не выкінуты на вецер. Маштабны праект дазволіць не толькі значна павялічыць вытворчасць малака і яго якасць, але больш поўна загрузіць магутнасці самога масласырзавода, прадукцыя якога пераважна ідзе на экспарт. Актыўна ўзводзяцца арачнікі для ўтрымання маладняку буйной рагатай жывёлы. На дадзены момант іх здадзена на 2700 скота-месцаў. Усяго ж на будаўніцтва і рэканструкцыю жывёлагадоўчых аб’ектаў затрачана 150 мільярдаў рублёў. На гэтай рабоце задзейнічаны будаўнічыя і дарожныя арганізацыі і прадпрыемствы меліярацыйных сістэм. Акрамя таго, у летні перыяд працавала 12 студэнцкіх атрадаў. Лічу, што такая практыка можа выкаваць сапраўднае пакаленне маладых спецыялістаў.